Решение на Общия съд от 20 декември 2023 г. — Stadtwerke Hameln Weserbergland/Комисия
(Дело T-58/21)1
(Конкуренция — Концентрации — Германски пазари на електроенергия и газ — Решение, с което концентрацията се обявява за съвместима с вътрешния пазар — Задължение за мотивиране — Понятие „една-единствена концентрация“ — Право на ефективна съдебна защита — Право на изслушване — Очертаване на пазара — Анализиран период — Преценка на последиците от концентрацията за конкуренцията — Явни грешки в преценката — Ангажименти — Задължение за полагане на дължима грижа)
Език на производството: немски
Страни
Жалбоподател: Stadtwerke Hameln Weserbergland GmbH, по-рано GWS Stadtwerke Hameln GmbH (Хамелн, Германия) (представители: I. Zenke и T. Heymann, адвокати)
Ответник: Европейска комисия (представители: G. Meessen и J. Szczodrowski, подпомагани от T. Funke и A. Dlouhy, адвокати)
Встъпили страни в подкрепа на ответника: E.ON SE (Есен, Германия) (представители: C. Grave, C. Barth и D.-J. dos Santos Goncalves, адвокати), RWE AG (Есен) (представители: U. Scholz, J. Ziebarth и J. Siegmund, адвокати)
Предмет
С жалбата си на основание член 263 ДФЕС жалбоподателят иска да се отмени Решение C(2019) 6530 final на Комисията от 17 септември 2019 г. за обявяване на концентрация за съвместима с вътрешния пазар и със Споразумението за ЕИП (дело M.8870 – E.ON/Innogy)
Диспозитив
Отхвърля жалбата.
Stadtwerke Hameln Weserbergland GmbH понася направените от него съдебни разноски и тези на Европейската комисия, на E.ON SE и на RWE AG.
____________
1     ОВ C 138, 19.4.2021 г.